sasicodes/solvari-1 huggingface dataset:
என்னைக் கண்டது நீ தவம் செய்ததின் பயன் என்பதனால் இனி அவனுக்குக் கிடைக்கப் போகும் கலத்தைக் குறிப்பிடுகிறான் போற்றி கவனமாக ஏற்று.
அடுதலை உடைய பசியாலே வருந்துகின்ற நின்னுடைய கரிய பெரிய சுற்றத் தோடே நெடுங்காலமாக வந்து உங்களை வருத்தும் பசியானது நீங்க வேண்டினால் நான் சொல்லும்படி செய் என்று முடியும்.
உழந்த துன்புற்ற இரும்பேர் ஒக்கல் கரிய பெரிய சுற்றம் உணவு இன்மையால் உடல் கறுத்தது தனக்கே உணவின்றித் தன் சுற்றத்துக்கு உதவ முடியாமையின் அவர்களை இரும்பேர் ஒக்கல் என்றார் ஒக்கல் சுற்றம்.
கிழவ உரிமை உடையவனே உன்னிடத்தில் அருமையாகப் பாடும் திறம் இருக்கும்போது அதைப் பயன்படுத்தித் தக்கவர்களிடம் பரிசு பெறாமல் காலதாமதம் செய்யாமல் உடனே புறப்படுவாயாக என்றபடி.
அந்த அளவிலே என்துன்பம் ஓரளவு குறைந்து விட அதனால் இளைத்த உடம்பையுடைய யான் இளைப்புத் தீர்ந்தவனாகி இடையேன் சொல்லாமல் முற்றெச்சம்.
கண்ணிஆல் பார்க்கும் பார்வையினல் இழை போன வழி இதுவென்று குறித்துப் பார்க்க முடியாத நுட்பத்தை யுடையதும் பூத்தொழிலில் நிறைந்ததும் பாம்பின் உரியைப் போன்றதுமான ஆடையை வழங்க.
அரவுரி பாம்புச் சட்டை அறுவை ஆடை நல்கி வழங்கி அதன் பின் அந்த மாடத்தில் பலவகை அணிகலன்களை அணிந்த வெண்கள் மயங்குதலைச் செய்யும் கள்ளை மழை போலக் குற்றம் இல்லாத பொன் கலங்களில் நிறைய வார்த்துத் தந்தார்கள்.
அவர்கள் பலமுறை வார்த்துத் தரத்தர வழிவந்த வருத்தம் போகும்படியாக நிறைய உண்டு இதுகாறும் இத்தகைய கள்ளைக் குடிக்கவில்லையே என்று நெஞ்சில் இருந்த வருத்தம் போய்விட்டது.
உண்டார் மயங்குதலைச் செய்யும் கள்ளை மழை என்னும்படி அந்த மாடத்தில் பல முறையும் பார்த்து குற்றமற்ற பொன்னற் செய்த வட்டில் நிறையத் தரத்தர வழி நடந்த வருத்தம் போகும்படி நிறைய உண்டு என் மனத்திலே இருந்த பெரிய வருத்தத்தையும் போக்கி.
வருத்தம் வழி நடந்த துன்பம் வீட போகும்படி ஆர நிறைய பேர் அஞர் நெடுங்காலமாகக் கள்ளை உண்ணவில்லையே என்று மனத்தில் இருந்த பெரிய துன்பத்தை.
தவம் புரிகிறவர்கள் இந்திரிய நிக்கிரகம் செய்து மனத்தை ஒருமைப்படுத்திக் கடவுள் தியானத்தில் ஈடுபட்டால் இந்த உடம்பு இறப்பதற்கு முன்னே தவத்தின் பயனாகிய பேரின்பத்தை இந்த உலகத்திலேயே பெறுவார் கள்.
தவம் செய்யும் தவசிகள் தம்முடைய உடம்பை இந்நிலத்திலே விட்டு மறையும் மரணத்துக்கு முன்பே அந்தத் தவத்தின் பயனாகிய பேரின்பத்தைப் பெற்றது போல.
நான் அவனைக் காண்பதற்கு முன்னாளின் மாலை நேரத்தில் என்னிடத்தில் இருந்த சொல்லிற் கெட்டாத வறுமையையும் அவனைக் கண்ட மறுநாளில் என்னைக் கண்டவர் நேற்று வந்தவன் இவன் அல்லன் என்று மயங்குவதற்குக் காரணமான நிலை உண்டாயிற்று.
யான் அவனைக் காண்பதற்கு முன்னால் மாலைக் காலத்தில் என்னிடத்தில் நின்ற சொல்லுக்கு எட்டாத வறுமையையும் அவனைக் கண்ட மறுநாட் காலத்தில் என்னைக் கண்டவர் நேற்று வந்தவன் அல்லன் என்று மயங்குவதற்குக் காரணமான வண்டுகள் இடையறாது மொய்க்கின்ற தன்மையையும்.
கல்லா இளைஞர் என்பதற்கு தத்தம் சிறு தொழிலன்றி வேறு ஒன்றும் கல்லாத இளைஞர் என்று வேறு ஒரு பொருளும் கூறுவர் நச்சினார்க்கினியர்.
அந்த இளைஞர் கூறியவுடன் சற்றுக் காத்திருக் கட்டும் என்று சொல்லாமல் அவர்களே விரைவில் அழைத்து வாருங்கள் என்று வாயிலோர்க்குக் கூறினான்.
அதன் பின் எங்களுக்கு நடந்த உபசாரங்களை என்ன வென்று சொல்வேன் அறுகம் புல்லால் திரித்த பழுதையைத் தின்ற செம்மறியாட்டுக் கிடாயின் அழகினையுடை யதும் ஆகிய பெரிய மேல் துடையின் நெகிழ வெந்ததனை விழுங்குங்கள் என்று பல முறையும் வற்புறுத்தனான்.
அறுகம் புல்லால் திரித்த செம்மறிக் கிடாயினது அழகினையுடைய வேக வைத்த பெரி மேல் துடையில் நெகிழ வெந்த புலாலை இவற்றை விழுங்குவீர்களாக எனப் பலமுறை வற்புறுத்திச் சொல்லி.
அவ்வாறு தின்ற தசைகள் தெவிட்டிவிட்டு வேண்டாம் என்று சொன்னபோது இனிய சுவையும் வெவ்வேறாகிய பல வடிவத்தையுடைய பணியாரங்களையும் கொண்டு வந்து தின்னும்படி எங்களை இருத்தினான்.
அவ்வவற்றை வேண்டாம் என்று நீக்கினால் சுவையை உடைய வேறுபல உருவத்திலுள்ள உணவுப் பண்டங்களைத் தின்னும்படி தந்து எங்களை இருக்கச் செய்து.
அநத உணவுகளை உண்ட மகிழ்ச்சியாலே பண்கள் நன்கு அமைந்த சிறிய யாழை ஒளி பொருந்திய நெற்றியை யுடைய விறலியர்கள் மார்ச்சனை அமைந்த முழவினது தாளத்துக்கு ஏற்ப ஆடினார்கள்.
மண் வலந் தரையில் மிருதங்கத்தில் பூசிய மண் முழவு மத்தளம் சீறியாழ் சிறிய யாழ் சிறு யாழ் என்பன புணர்ச்சியில் சிறியாழ் ஆயின இகரம் குற்றிய லிகரம்.
அதன் பின்பு முல்லை மொட்டின் தன்மையை உடைய வரியற்ற இடை முரியாத அரிசி விரலென்று தோன்றும்படி நீண்ட ஒன்றோடு ஒன்று சேராத சோற்றையும் வழ்ங்கினான்.
இவ்வாறு அவன் வழங்கிய ஊனைத்தின்று எம்முடைய பற்கள் கொல்லை நிலத்திலே உழுத கொழு முனை மழுங்குவது போல பகலும் இரவும் இறைச்சியைத் தின்று முனை மழுங்கிவிட்டன.
ஆகவே ஒரு நாள் அவனிடம் குற்றத்தைச் செய்து எழுந்த பகைவரை வென்று திறை கொள்ளும் வகையெல்லாம் முற்றச் செய்த செல்வா என்று விளித்துக் கூறத் தொடங்கினோம்.
பெண் யானைகளோடு சேர்ந்த ஆண் யானைகளை தம் அடிகள் உடுக்கையின் பக்கத்தை ஒத்த அசைந்த நடையினை உடைய கன்றுகளுடனே விரும்பினவற்றை ஏற்றுக் கொள்வாயாக என்று சொன்னான்.
உடுக்கையின் அடியைப் போன்ற அடியால் அசைந்த நடையைக் கொண்ட யானைக் கன்றுகளுடனே பெண் யானைகளுடன் சேர்ந்த ஆண் யானைகளை விரும்பியவற்றை ஏற்றுக் கொள்க என்று சொல்லி.
யானும் அவன் வரைப்பின் வாயிற் கண்ணேபுக்கு என் இடும்பை தீர்தல் காரணமாக எய்யேனாகி விடியற் காலத்தே ஒன்று யான் பெட்டா அளவையில் கொளல் வேண்டிக் கூறி இருத்தி நோக்கத்தாலே குளிர் கொளுத்தி சிதார் நீக்கித் துவர நல்கி மகளிர் மகிழை வார்த்துத் தரத் தர உண்டு போக்கி நின்ற காலை தங்கி நீக்கி எழுந்து ஏமாப்பச் சொல்லிக் காட்டக் கூவுகை யினாலே கழிப்பிய பின்றை தண்டி ஒற்றி வேண்டேம் என் கையினாலே இரீஇ தூங்கக் கழிப்பி இரப்ப அயின்ற காலத்திலே இருந்து மழுங்கி முனிந்து சேறும் என ஒரு நாள் கிளந்தனமாக அகறிரோ எனச் சொல்லித் தரத்தர யானும் தவம் செய் மாக்கள் அதன் பலம் எய்திய அளவை மான வேண்டுவ முகந்து கொண்டு அரசவை இருந்த தோற்றம் போல இன்மை தீர வந்தனென் என்று வினை முடிவு கொள்க.
தான் பிறக்கின்ற காலத்துப் பிறவாதே நல்ல முகூர்த்தம் வருமளவும் தாயினுடைய வயிற்றிலே இருந்து பிறக்கையினாலே அரசவுரிமையைப் பெற்றுப் பிறந்து என்றார் என்று நச்சினார்க்கினியர் எழுதுவர்.
கோச்செங்கட் சோழன் பிறக்கின்ற காலத்தில் பிறவாமல் நல்ல முகூர்த்தம் வரும் அளவும் தாயினுடைய வயிற்றிலே இருந்து பிறந்தான் என்றும் அக்காரணத்தால் அவன் சிவந்த கண்ணை உடையவனானான் என்றும் கூறுவர்.
மிக்க வெம்மையையுடைய சூரியனாகிய செல்வன் கடலின் மீது பரலைச் செய்யும் தன் கதிர்களைப் பரப்பிப் பின்னர் வானத்திலே சென்றாற் போல அவன் தோற்றினான்.
அவன் பிறந்து தவழ்வதைக் கற்ற நாள் தொடங்கி பல வகையாலும் சிறந்திருந்த நல்ல சோழ நாட்டைத் தன் தோளில் ஏற்றுக் கொண்டு நாள்தோறும் அதன் வளம் பெருகும்படி வளர்த்தான்.
தன் தோள் வலிமையால் நாட்டைக் காத்த செயலைக் குறித்தபடி நாள்தோறும் வார்ப்ப ஒரு நாளுக்கு ஒரு நாள் சிறந்து வளர்ந்து வரும்படி செய்ய.
யாளியென்னும் நல்ல விலங்கினையுடைய வருத்தம் செய்தலையுடைய குட்டி போலவும் யமனைக் காட்டிலும் மிகுந்த வலிமையினாலே பெருமிதமுற்று விளங்கினான்.
ஆளி யாளி யென்னும் விலங்கு மான் விலங்கு அணங்கு துன்பம் செய்தல் குருளை குட்டி மீளி எமன் மொய்ம்பு வலிமை செருக்கி கர்வம் கொண்டு பெருமிதம் பெற்று.
யாளியாகிய மிருகம் குட்டியாக இருக்கும் போதே தன் தாய் முலைப் பாலை உண்ணும் பருவத்திலேயே விரைவிலே தான் உண்ண விரும்பி வேட்டை ஆடத் தொடங்குகிறது.
பால் குடிப்பதற்காகத் தன் தாயின் முலையைப்பற்றி கொண்டு விடாத அந்தப் பருவத்திலேயே விரைவாக முதல் முதலாக மேற்கொள்ளுதலையுடைய வேட்டையாகக் களிறைக் கொன்றர் பேரல.
மற்ற மாலைகளிலெல்லாம் சிறந்தனவாக எண்ணி அவற்றைத் தம்முடைய நிமிர்ந்த பெரிய தலைகளில் மேலாக விளங்கும்படி அணிந்த இரண்டு பெரிய வேந்தர்களாகிய சேரனும் பாண்டியனும் ஒருங்கே எதிர்த்த ஒரு களத்தில் அழியும்படி செய்தவன் கரிகாலன்.
கரிய பனைமரத்தினது குருத்தோலையையும் கரிய கிளைகளையுடைய ரம்பத்தின் வாயைப் போன்ற விளிம்பை யுடைய வேப்ப மரத்தின் அழகிய தளிராலாகிய மாலையையும் நிமிர்ந்த பெரிய தம் தலையில் மேலாகத் தோன்றும்படி அணிந்த சேர பாண்டியர்களாகிய இரண்டு பெரிய மன்னர்களும் ஒரு போர்க்களத்தில் அழிந்து போக.
வெண்ணி என்னும் இடத்தில் அமைந்த போர்க்களத்தில் பகைவர்களை எதிர்த்து வென்றவனும் பகைவர்கள் அஞ்சுவதற்குரிய வலிய முயற்சியையுடையவனும் கண் நிறைந்த அழகையுடைய ஆத்தி மாலையை அடையாளர் மாலையாக உடையவனுமாகிய கரிகால் வளவன்.
தாயம் எய்திப் பிறந்து மிகுவலி செருக்கித் தெவ்வர் ஏவல் கேட்பச் செய்யார் தோம் தெருமரல் கவிப்ப நாடு செகிற் கொண்டு நாள்தோறும் வளர்த்தல் காரணமாக குருளை களிறட்டாங்கு இரு பெரு வேந்தரும் அவியத் தாக்கிய கரிகால் வளவன் என்று கூட்டிப் பொருள் கொள்க.
சிறிதும் குற்றம் இல்லாத பார்வையால் தன் கன்றுக்குப் பால்தர வேண்டுமென்று கன்றை ஈன்ற பசுவைப் போல உங்கள் தோற்றத்தைக் கண்டு அதனால் உங்கள் வறுமையை உணர்ந்து கொண்டு அதைப் போக்க வேண்டும் என்ற எண்ணத்தோடு பார்ப்பான்.
அவன் முன்னாலே நிற்பீர்களானால் உங்கள் தோற்றத்தினால் உங்கள் வறுமையை உணர்ந்து கொண்ட அவன் அந்த வறுமை இல்லையாகும்படி ஈன்ற பசு தன் கன்றுக்குப் பால் தந்து பசியைப் போக்கும் நோக்கத்தோடு விரும்பிப் பார்ப்பது போலப் பார்த்து.
ஈற்றா கன்றை ஈன்ற பசு விருப்பின் கன்றுக்குப் பால் தரவேண்டும் என்ற விருப்பத்தோடு இருப்பது போல போற்றுபு உங்கள் வரவை மகிழ்த்து.
விரைல் பாசியினது வேரைப் போலே அழுக்கோடே குறைந்த தையலையுடைய கந்தைத் துணியைப் போக்கச் செய்து தூயவாகிய திரள முடிந்த முடிகளை கரையிலே உடைய பட்டாகிய உடைகளைத் தருவான்.
நும் கையில் உள்ள வாத்தியத்தின் ஒலியைக் கேளாத தற்கு முன்னே விரைவில் பாசியிலுடைய வேரைப் போலே அழுக்கோடு குறைவு பெற்றுள்ள தையலையுடைய கங்தைத் துணியை நீக்கி தூயவான கரையிலே முடிச்சுக்களை உடைய பட்டாடைகளை வழங்கி.
குங்குமப் பூவைக் கலந்தமையால் மணம் வீசுகின்ற தெளிந்த கள்ளை பெறுவதற்கரிய பொற்கலத்தில் நீ விரும்பியப்படியே உண்பாயாக என்று வழங்குவான்.
இவ்வாறு உண்ட பிறகு நெருப்பு ஒளிர்ந்தாற் போன்ற ஒருவன் செய்ததன்றித் தனக்கென இதழ் இல்லாத பொற்றாமரைப் பூவை கடை குழன்ற உங்கள் மயிரிலே பொலியச் சூட்டுவான்.
நெருப்பித் தழைத்தாற் போன்ற ஒருவன் செய்த தன்றி இயற்கையான இதழ்கள் இல்லாத பொற்றாமரையை உங்கள் கரிய கடைகுழன்ற மயிரிலே அந்த மயிர் பொலிவு பெறும்படி சூட்டி.
அதற்கு மேல் வேகமாக ஒடினால் பொருநன் தாங்கமாட்டான் என்று கருதி செலுத்துவதற்கு இனிதாகிய அந்தத் தாற்றுக்கோலைக் கொடுக்காமல் நீக்கிவிட்டான்.
தாறு முடுக்கும் கோல் என்றதனால் கடுவிசைக்கு இவர் இருத்தலாற்றார் என்று கருதி இயற்கையிற் சேறல் அமையும் என்றான் என்று எழுதுவார் நச்சினார்க்கினியர்.
சீர்வளம் பொருந்துதலையுடைய மருத நிலங்கள் சூழ்ந்த தளர்வில்லாமல் மக்கள் வாழும் இருக்கைகளை உடைய நல்ல பல ஊர்களை உடைய நாடுகளோடு.
நீர்வாய் நீர்வளத்தைப் பெறுதலை உடைய தண்பணை வயல்கள் சூழ்ந்த மருத நிலம் தளரா இருக்கை தம்மிடம் வாழ்வோர் வளம் குறைந்து தளராமல் இருக்கும் இடங்களை உடைய.
அச்சத்தைத் தருகின்ற பறைகளை முழக்குவதற்குக் காரணமாகிய பருத்த பெரிய வளைவினையுடைய அஞ்சுதற்குக் காரணமான வேகமும் கோபமும் உடைய யானைகள் அவை.
நல்ல பல அஞ்சுதற்குக் காரணமான பறையை அடிக்கும்படி செய்யும் பருத்த பெரிய வளைவாகிய அஞ்சுதற்குரிய நடையையும் கோபத்தையும் உடைய யானைகளை.
இவ்வாறு பரிசில்களை அவன் இடைவிடாது தந்து கொண்டே இருப்பான் தன்பால் வரும் பொருநர் பாணர் விறலியர் ஆகியவர்களுக்கு இத்தகைய பரிசில்களைத் தருவதில் அவன் கை ஓயமாட்டான்.
ஆதலின் நீங்கள் பெற்றவற்றில் உங்களால் எடுத்துச் செல்ல முடியாதவற்றை உங்களைப் போல வந்த வேறு வேறு பேர்களுக்கு நிரம்பக் கொடுக்க வேண்டி யிருக்கும்.
தொழுதுமுன் நிற்கு வீராயின் நோக்கி நல்கி பாடினி அணியா நிற்கச் சூட்டி வாக்குபு தரத்தரப் பருகி தெற்றெனச் செலவு கடைக் கூட்டுதிராயின் அதற்குப் பல புலந்து தேரிலே குதிரையைப் பூட்டி ஏற்றி முறையுளிக் கழிப்பி விடுக்குவன் அல்லன் பின்னர் நின்னை நோக்கி உலகத்து நிலைமையைச் சீர்தூக்கி வரவிடைப் பெற்றவை பிறர் பிறர்க்கு ஆர்த்தி இங்ஙனம் செல்வாயாக எனக் கூறி அங்ஙனம் நீ போவதற்கு நாட்டொடு வேழம் தர விடைத் தங்கல் ஒவிலன் என முடிக்க என முடித்துக் காட்டுவர் நச்சினார்க்கினியர்.
சோழ நாட்டில் மலையும் மலையைச் சார்ந்த குறிஞ்சி நிலமும் காடும் காட்டைச் சார்ந்த முல்லை நிலமும் வயலும் வயலைச் சார்ந்த மருத நிலமும் கடலும் கடலைச் சார்ந்த நெய்தல் நிலமும் உள்ளன.
முல்லையும் குறிஞ்சியும் முறைமையில் திரிந்து பாலை என்பதோர் படிவம் கொள்ளும் என்றபடி கோடைக் காலத்தில் முல்லையும் குறிஞ்சியும் பாலை நிலமாகக் காட்சி அளிக்கும்.
ஒல்லென அலைகள் புரளுகின்ற பெரிய கடலின் கரை சூழ்ந்த அகன்ற இடங்களில் மா என்னும் அளவுள்ள நிலந்தோறும் நெல்லும் தாழ்ந்த தென்னையும் உடைய குளிர்ந்த சோலைகளும் நெற்குதிர் நிரம்பிய குடிமக்களிடத்தில்.
தின்றலை வெறுத்ததானால் மனையைச் சூழ்ந்த நொச்சி மரத்தின் நிழலினிடத்தில் கிடந்த ஈன்ற தொழிலையுடைய ஆமையினுடைய குட்டியைத் தான் தின்று அதுவும் வெறுத்தால் அதனைப் பிழை பசிக்கும் காலத்து உண்ணுவதற்குப் பாதுகாத்து வைக்கவும் கவவு தின்றல்.
தம்முள் மறுதலை ஆயினார் இருவர் தமக்கு முறைமை செயவேண்டி வந்து சில சொன்னால் அச்சொல் முடிவுகண்டே ஆராய்ந்து முறை செய்ய அறிவு நிரம்பாத இளமைப் பருவத்தான் என்று இகழ்ந்த நரை முதுமக்கள் உவக்கும் வகை நரைமுடித்து வந்து முறை வேண்டி வந்த இரு திறத்தாரும் சொல்லிய சொற் கொண்டே ஆராய்ந்து அறிந்து முறை செய்தான் கரிகாற் பெருவளத்தான் என்னும் சோழன் என்று பழமொழி என்னும் நூலின் உரையில் ஒரு செய்தி வருகிறது.
பசிய பாகற் பழத்தையும் சிவந்த சுளையை உடைய வாகிய பாலாப் பழத்தையும் தின்று வளைந்து வளர்ந்த காஞ்சி மரத்திலும் செவ்விய மருத மரத்திலும் அந்த மயில்கள் தங்கி தம்முடைய பெடை மயில்கள் ஆரவாரித்து அழைக்கும்படியாக அங்கு நின்றும் போகின்றன.
வளைந்து வளர்ந்த காஞ்சி மரத்திலும் செம்மை நிறம் பொருந்திய மருத மரத்திலும் இளமையையுடைய பல கண்களை உடைய மயில்கள் ஆட பசியப்பாகற் பழத்தின் பழங்கள் கொத்துக் கொத்தாக உள்ள சிவந்த சுளையை உடைய பழத்தை உண்டு.
கரும்பை அறுக்கும் பொழுதும் நெல்லை அரியும் பொழுதும் களத்தில் உள்ள உழவர்கள் ஊக்கத்தோடு ஆரவாரம் செய்து கொண்டே தம் செயலைச் செய்கிறார்கள்.
வறண்ட இடத்திற் படரும் அடும்பங் கொடியையும் உயர்ந்த பகன்றையையும் தளிர்களையுடைய புன்க மரத்தையும் கொண்டதும் தாழ்ந்ததுமாகிய அந்தச் சோலையில் அரும்புகளையுடைய ஞாழலோடு பிற மரங்கள் கூட்டமாக வளர்ந்த அவ்விடத்தில்.
அந்தத் தளவையும் பரந்த தோனறியையும் அலர்கின்ற முல்லையினையும் பூ உகுகின்ற தேற்றாவையும் பொன் போன்ற பூவினையுடைய கொன்றையினையும் நீலமணி போன்ற பூவினையுடைய காயாவினையும் உடைய நல்ல காட்டில் உறை சில காலம் உறைவர்.
அவ்விடத்தில் சலிப்பு உண்டானால் அவ்விடத்தை வீட்டு நீங்கி மாறி இதழ் அவிழ்ந்ததளவும் விரிந்த தோன்றியும் அலர்ந்த முல்லையும் உகுகின்ற தேற்ற மரத்தின் பூவும் பொன்நிறம் பெற்ற கொன்றை மலரும் நீலமணியைப் போன்ற காயாவும் உள்ள நல்ல முல்லை நிலத்தின் வாழ்வது சலித்துப் போனால்.
இனி சுறாமீன்கள் உலாவுகின்ற விரிந்த கடலில் உள்ள இரு மீன்களை உண்ட கூட்டமாகிய நாரைகள் பூக்கள் நிரம்பிய புன்னை மரத்தின் கிளையில் தங்கினால் ஓங்கி வீசும் கடல் அலையின் ஒசைக்குப் பயந்து இனிய பனை மரத்தின் மடல்களில் தங்கவும்.
சுறா மீன்கள் உலாவும் விரிந்த கடலில் உள்ள இரு மீன்களை உண்ட கூட்டமாகிய நாரைகள் பூக்களை உடைய புன்னை மரத்தின் கிளையில் தங்கினால் உயர்ந்து வீசும் கடலலைகளின் ஒசைக்குப் பயந்து இனிய பனை மரத்தின் மடலிலே தங்கவும்.
குலைகுலையாகக் காய்த்த தென்ன மரங்களின் காய்க் குலைகளையும் வாழையையும் கொழுவிய காந்தளையும் மலர்ந்த சுரபுன்னையையும் துடி ஓசை போன்ற ஓசையை உடைய பேராந்தையினையும் உடைய குடியிருப்பை உடைய பாக்கத்தில் வாழும் மாதவர் அவ்விடத்தில் சலிப்பு ஏற்பட்டால் குறிஞ்சி நிலத்துக்குச் சென்று அவ்விடத்தைப் புகழ்கிறார்கள்.
காய்களையுடைய தென்னைமரமும் குலைகளையுடைய வாழையும் கொழுவிய காந்தளும் மலர்ந்த சுரபுன்னையும் உடுக்கையின் ஒலி போன்ற பேராந்தையையும் உடைய குறிஞ்சி நிலத்துக்கு சென்று.
அந்தப் பாட்டுக்கு ஏற்பத் தன் கலாவத்தை விரித்த இளைய மயில்கள் நிலவு போன்ற நிறமுடைய மணல் மேட்டில் பலவாகப் பெயர்ந்து செல்கின்றன.
யாழ்போல முரலும் வண்டின் பாட்டுக்கு ஏற்றபடி தன் தோகையை விரித்த இளைய மயில் நிலவு போன்ற நிறத்தையுடைய மணல் மேட்டில் பலவாகச் செல்ல.
குறிஞ்சிப்பண்ணை நெய்தல் நிலத்தில் உள்ள பரதவர் பாடவும் நெய்தல் நிலத்தில் உள்ள மணம் பொருந்திய கண்ணியை மலைவாழ் குறவர் சூடவும்.
முல்லை நிலமாகிய காட்டில் உள்ளவர்கள் மருத நிலத்திற்குரிய மருதப்பண்ணைப் பாடுகிறர்கள் மருத நிலத்தி லுள்ள பாட்டுக்காரர்கள் நீல நிறம் பொருந்திய முல்லை நிலத்துக்குரிய பலவகைப் பாடல்களைப் பாட.
மருத நிலத்தில் வீடுகளில் உள்ள கோழிகள் மலையில் விளையும் தினையைத் தின்னவும் மலையிடத்தில் வாழும் மந்திகள் நெய்தல் நிலத்துக் கழியிலே மூழ்கவும் கழியில் திரியும் நாரைகள் மலையிலே கிடக்கவும்.
முல்லை நிலமாகிய காட்டிலுள்ள கோழி மருத நிலத்து நெற்கதிரைக் குத்தித் தின்னவும் வீட்டில் வளரும் கோழிகள் மலையில் விளையும் தினையைக் கவர்ந்து உண்ணவும் மலையில் வாழும் குரங்குகள் நெய்தல் நிலத்துக் கழியில் மூழ்கவும் கழியில் உள்ள நாரைகள் மலையை அடைந்து தங்கவும்.
பரப்ப்பு ஓம்பவும் அயரவும் மயில் ஆல மடமிஞ்ஞை பல பெயரவும் நாரை சேப்பவும் அகவர் அகன்று மாறிப் பஃறிணை நுவலவும் கானவர் நடை முனையின் மருதம் பாடவும் பாக்கத்துப் பரதவர் குறிஞ்சி பாடவும் கிழங்கு மாறியோர் நறவு மறுகவும் அவல் வகுத்தோர் மது மறுகவும் குறவர் கண்ணி சூடவும் கோழி கதிர் குத்தவும் மனைக்கோழி தினைக்கவரவும் மந்தி மூழ்கவும் நாரை வரை இறுப்பவும் நால்நாடு குழீஇ மாமாவின் வயின்வயின் நெற்கூடு கெழீஇய நாடு என்று முடித்துக் காட்டுவர் நச்சினார்க்கினியர்.
தன்னுடைய குடை ஒன்றுமே எங்கும் பரவ யாவரும் காவலனுடைய ஆணை ஒன்றையே கூற பெருமையுடன் ஆட்சி புரிந்த மிக்க அன்பையும் தருமத்தோடு சேர்ந்த ஆட்சித் திறத்தையறிந்த செங்கோலையும் உடைய அந்தக் கரிகால்வளவன் வாழ்வானாக வெல்லுகின்ற வேற்படையை உடைய மன்னன் அவன்.
உலகத்திடத்தில் சிறிதும் குற்றம் இல்லாமல் எங்கும் தன் குடையே பரவவும் யாவரும் தன் ஆணை ஒன்றையே மாறுபாடின்றிக் கூறவும் பெரிதாக ஆண்டபெரிய நட்பை உடைய அறத்தோடு சேர்ந்த பலவகை ஆட்சித் திறத்தை அறிந்த செங்கோலைப் பெற்ற அத்தகைய கரிகால் வளவனாகிய வெற்றியையுடைய வேலைப் பெற்ற மன்னன் வாழ்க.
அரசாட்சி செய்யும் மன்னர்கள் தம் குடிகளை எவ்வாறு துயரின்றிக் காப்பது என்று நடுங்கும்படி பல வகையாகச் சிறப்புப் பெற்ற விளக்கத்தைத் தரும் நல்ல பலகிரணங்களைப் பரப்புகிறது கதிரவன்.
பகை மன்னர்களெல்லாம் நடுங்கும்படியாகத் தோன்றி பல வகையாக மாட்சிமைப்பட்ட விளக்கம் தரும் நல்ல பல கிரணங்களைப் பரப்பி கஞ்சாச் செடி கரியவும் மரங்களின் கிளைகளில் நெருப்புப் பற்றவும் பெரிய மலைகளில் அருவிகள் இல்லையாகவும் மற்றுள்ள தொகுதியாகிய மேகங்கள் கடலில் நீரை முகப்பதை மறக்கவும் பெரிய பஞ்சமாகிய நலமற்ற காலங்களிலும்.
பெரிய வறட்சிமிக்க பஞ்சம் உண்டாகிய நற்பண்புகள் இல்லாத காலத்திலும் நாட்டிலும் மக்களிடத்திலும் பஞ்சத்தினால் நற்பண்புகள் மறைந்தன என்றபடி.
இத்தகைய பஞ்ச காலத்திலும் காவிரியாறு நறைக் கொடியும் நரந்தப் புல்லும் அகிலும் சந்தனமுமாகிய சுமையைத் துறைதோறும் துறைதோறும் இளைப்பாறத் தள்ளிப் போகிறது.
நெல்லின் வரம்புகட்டின வேலி நிலம் ஆயிரம் கலம் விளைவை உடையதாகச் செய்து காவிரி பாதுகாக்கும் காடு தனக்கே உரிய தன்மையை உடைய கரிகால் வளவன்.
பொருந கோடியர் கொண்டதறிந புகழ் மேம்படுந எழின் கிழவ காடுறை கடவுட் கடன் கழிப்பிய பின்றை நெறி திரிந்து ஏராஅது ஆற்றெதிர்ப்படுதலும் நோற்ற தன்பயனே போற்றிக் கேண்மதி நின் இரும் பேரொக்கலொடு பசி ஒராஅல் வேண்டின் நீடின்று எழுமதி யானும் இன்மை தீர வந்தனென் உருகெழு குருசிலாகிய உருவப் பஃறர் இளையோன் சிறுவன் கரிகால் வளவன் நாடுகிழவோன் குருசில் அன்னோன் தாள் நிழல் மருங்கிற் குறுகி மன்னர் நடுங்கத் தோன்றி வாழி எனத் தொழுது முன் நிற்குவீராயின் நாட்டொடு வேழம் தரவிடைத் தங்கலோ விலன் எனக்கூட்டி வினைமுடிவு செய்க என்பது நச்சினார்க்கினியர் காட்டும் வினைமுடிவு.
இடையறாத செல்வ வருவாயினை உடைய அகன்ற இடத்தை உடைய பெரிய ஊர்களிடத்து விழாக்கழிந்த பின்னாளில் அங்கே பெறுகின்ற சோற்றை விரும்பாமல் விழாக் கொண்டாடும் வேற்றிடத்தைக் கருதிய உபாயத்தை அறிந்த பொருந மான்குளம்பு அழுத்திய இடத்தை யொத்த இரண்டு பக்கத்திலும் தாழ்ந்து நடுவில் உயர்ந்த குடத்தினையும் விளக்கினது எரிகின்ற நிறத்தையுடைய விசித்துப் போர்த்த தோல் மிக அறியப்படாத இளைய கருப்பத்தை உடைய சிவந்த நிறத்தை பெற்றவளுடைய அழகினையுடைய வயிற்றின் மெல்லிதாகிய மயிர் ஒழுங்கு படக் கிடந்த தோற்றம் போல இரண்டு தலையும் கூட்டித் தைத்த மரக்கைத் பொதிதலும் போர்வையினையும் வளையிலே வாழ்கின்ற நண்டின் கண்ணைக் கண்டது போன்ற குடமிரண்டும் சேர்த்தற்குத் திறந்த துளைகளின் வாய் மன்றதற்குக் காரணமாகிய முடுக்குதலமைந்த ஆணியினையும் உலாவிற்கு எட்டாம் நாளின் சந்திரனின் வடிவை உடையதாய் உள்நாக்கு இல்லாத பொருந்துதல் வந்த வறிய வாயினையும் பாம்பு தலை எடுத்தாலொத்த ஓங்கிய கரிய தண்டினையும் கரிய நிறத்தையுடைய பெண்ணின் முன் கையில் அழகினையுடைய நேர்ந்த வளையை ஒக்கு வார்க்கட்டையும் ஒன்றொடு ஒன்று நெருங்கிய இருப்பை யுடைய திண்பிணிப்பையுடைய நரம்புக் கட்டையும் அழகினையுடைய தினையரிசியிற் குத்தலரிசியை ஒத்த குற்றம் போகிய விரலால் அசைக்கும் நரம்பினையுடைய இசை முற்றுப் பெற்ற நீட்ட விசித்தலையுடைய தொடர்ச்சியினையும் கல்யாணம் செய்தமை தோற்றுகின்ற மாதரை அலங்கரித்தாலொத்த அழகினையும் உடைய யாழிற்குரிய தெய்வம் தன்னிடத்தே நின்ற இலக்கணம் அமைதல் வரும் அழகையுடைய வழியை அலைக்கின்ற கள்வர் கையிற் படைக் கலங்களைக் கைவிடும்படி அருளினது மாறாகிய மறத்தினை அவர்களிடத்தினின்றும் பெயர்க்கும் மருவுதல் இனிய பாலையாழை நரம்புகளைக் கூடத் தழுவியும் உருவியும் தெறித்தும் ஒன்றைவிட்டு ஒன்றைத் தெறித்தும் சீரை உடைய தேவபாணிகளை நீர்மையுடன் பரக்கப்பாடி ஆற்றறல் போன்ற கூந்தலையும் பிறைபோல அழகினையுடைய நெற்றியினையும் கொலைத் தொழிலையுடைய விற்போலும் புருவத்தினையும் அழகிய கடையினை உடைய குளிர்ச்சியையுடைய கண்ணினையும் இலவினுடைய இதழை ஒக்கும் இனிய சொல்லையுடைய செம்மையுடைத்தாகிய வாயினையும் பலவும் சேர்ந்த முத்துக்களைப் போல் குற்றம் தீர்ந்த வெண்மையான பல்லினையும் மயிரை வெட்டுகின்ற கத்தரிக்கோல் போன்ற மாட்சிமைப்பட்ட குழைச்சை யொத்து பொலி வினையுடைய மகரக்குழையின் அசைவினைப் பொறுத்த லமைந்ததுமாகிய காதினையும் நாணம் வருத்தலால் பிறரை நோக்காது கவிழ்ந்த நன்மை விளங்குகின்ற கழுத்தினையும் அசைகின்ற மூங்கில் போலும் பெருத்தலையுடைய தோளையும் மெல்லிய மயிரையுடைய முன் கையையும் நெடிய மலையின் உச்சியில் வளர்ந்த காந்தளைப் போன்ற மெல்லிதாகிய் விரலையும் கிளியினது வாயை ஒத்த ஒளிவிடுகின்ற பெருமையை உடைய நகத்தையும் பிறருக்கு வருத்தமெனத் தோன்றின அழகுத் தேமல் அணிந்த மார்பிடத்து ஈர்க்கும் நடுவே போகாத எழுச்சியையுடைய இளைய அழகிய முலையையும் நீரில் பெயரும் சுழிபோல உத்தம இலக்கணங்கள் நிறைந்த கொப்பூழையும் உண்டென்று பிறர் உணரப்படாத வருந்தும் இடையினையும் பல வண்டுகளின் இருப்பையொத்த பல மணி கோத்த படங்களையுடைய மேகலையை அணிந்த அல்குலையும் பெரிய பிடியினுடைய பெருமையை உடைய கை போல ஒழுக வந்து மெல்லிதாகத் தம்மில் நெருங்கி ஒன்றித் திரண்ட துடையையும் கணைக்காலுக்கு இலக்கணம் என்பதற்குப் பொருந்தின மயிர் ஒழுங்குபட்ட ஏனை இலக்கணங்கள் திருந்தின கணைக்காலுக்குப் பொருந்த ஒடி இளைத்த நாயின் நாக்குப் போன்ற சிறிய தாளுக்குப் பொருந்தப் பெருமை தங்கியிருக்கும் அடியையும் சாதிலிங்கத்தை உருக்கின தன்மையை ஒத்த செய்ய நிலத்தே நடக்கையினாலே சுக்கான கல்லாகிய பகையாலே வருந்தின நோயோடே பொருந்தி மரல் பழுத்தாற் போன்ற துளும்பு நீரையுடைய கொப்புளத்தோடு நன்றாகிய உச்சிக் காலமாகிய சந்தியிலே நடத்தலை நடுவிலே தவிர்தலாலே பெடை மயில் அருகு நின்ற மயில் போலும் சாயலினையும்.
உடைய கல்விப் பெருமை தக்கிருக்கின்ற பாடினி பாடின தாளத்திற்குப் பொருந்த நாள் தோறும் யானை உலா வரும் வழியை உடைய நாட்டில் தங்கி இலைஇல்லாத மராமரத்தின் வலையை மேலே கட்டினால் ஒத்த மெல்லிய நிழலில் கொப்புளத்தால் வந்த வருத்தத்தைத் தாங்கி தடாரியை வாசித்து காட்டில் தங்குகின்ற தெய்வத்திற்கு மனமகிழ்ச்சியாகச் செய்யும் முறைகளைச் செய்துவிட்ட பின்பு பெருமை பொருந்தின செல்வத்தையும் பெரிய பெயர்களையும் வலியையுடைய முயற்சியையும் வெற்றி முரசு முழங்கும் படையினையும் உடைய சேர சோழ பாண்டியர்கள் தம்மிற் பகைமை நீங்கிச் சேர்ந்து செல்வக் குறைபாடு இன்றி அரசிருத்தற்குரிய அவையாக இருந்த தோற்றம் போல மிடற்றுப் பாடலைத் தொடங்கி எழுந்திருந்த பயன்களைத் தன்னிடத்தே உடைய யாழையுடைய கூத்தர்க்குத் தலைவனே பிறர் மனத்துக் கொண்டதனைக் குறிப்பாக அறிய வல்லாய் வழி அறியாமலே இவ்வழியைத் தப்பி வேறு ஒரு வழியிற் போகாமல் இவ்வழியிலே என்னைக் கண்டதும் நீ முற்பிறப்பிற் செய்த கல்வினைப் பயன்.
எனச் சொல்லி பிடியொடு புணர்ந்த களிறுகளைத் தம் அடிகள் துடியின் கண்ணை யொத்த அசைந்த நடையினையுடைய கன்றுகளுடனே கைக் கொள்வாயாக என்று சொல்லி பின்னும் தான் விரும்பியிருந்த ஊர்திகள் ஆடைகள் அணிகலங்கள் முதலியவற்றைத் தான் அறிந்த அளவாலே மேன்மேலே தர யானும் என்னுடைய குறைகளை யான் அறிந்த அளவாலே வேண்டுவனவற்றை வாங்கிக் கொண்டு வறுமை எக்காலமும் இல்லையாகும்படி வந்தேன்.
முருகனது சீற்றம்போலும் கோபத்தையுடைய அஞ்சுதல் பொருந்திய தலைவனும் தாயுடைய வயிற்றிலே இருந்து அரச உரிமையைப் பெற்றுப் பிறந்தவனும் முன்பு தன் வலிமையை அறியாத பகைவர் பின்பு தன் வலிமையினை அறிந்து ஏவின தொழிலச் செய்ய ஏவல் செய்யாத பகைவர் தேசம் மனக்கவலை பெருக வெம்மையை உடைய எல்லாராலும் விரும்பப்படும் இளஞாயிறு கடலின் மீதே பகற் பொழுகைச் செய்யும் கிரணங்களைப் பரப்பிப் பின்னர் வானத்திலே மெல்லச் சென்றாற்போலே தவழ்தலைக் கற்ற நாள் தொடங்கி கூற்றுவனுடைய வலியைக் காட்டிலும் மிகுகின்ற வலியாலே கலித்து ஏனையோர் நாட்டிலும் சிறந்த தன் நாட்டைத் தோளிலே வைத்துக் கொணடு நாள்தோறும் வளர்த்தல் காரணமாக ஆளியாகிய நல்ல விலங்கினது வருத்துதலையுடைய குட்டி முலை உண்டலைக் கைவிடாத இளைய பருவத்தில் விரைவில் முற்பட இரையைக் கொள்வதற்குக் காரணமான வேட்டையிலே களிற்றைக் கொன்றாற் போல கரிய பனங்குருத்தில் அலர்ந்த வலப்பக்கத்து ஓலையும் கரிய கொம்பினை உடைய வேம்பினுடைய ரம்பத்தின் வாய் போலும் விளிம்பினை உடைய அழகிய தளிரால் செய்த மாலையும் நறிய மாலைகளில் மேலா தற்குக் காரணமான பெரிய தலையிலே ஏனையோர் சூடும் அடையாளப் பூக்களிற் சிறப்ப அவற்றைச் சூடிய சேரனும் பாண்டியனும் ஒரு களத்தே படும்படி வெண்ணி என்கிற ஊரில் பொருத அச்சந் தோன்றுகின்ற வலிமையை உடைய முயற்சியையும் கண்ணுக்கு அழகு நிறைந்த ஆத்தி மாலையினையும் உடையவனுமாகிய கரிகாற் சோழனுடைய அருளைத் தன்னிடத்திலே உடைய திருவடிகளை அருகில் நின்று சேர்ந்து வணங்க நும்முடைய வறுமை தோன்ற முன்னே நிற்பீராயின் ஈன்ற பசு தன் கன்றுக்குப் பால் சுரந்து கொடுக்க வேண்டும் என்னும் விருப்பம் போல நும்மிடத்து நிற்கின்ற வறுமை இல்லையாகும் படி பேணிப் பார்த்து நும்மிடத்துள்ள கலையைத் தான் கேட்பதற்கு முன்னே விரைவில் கொட்டைப்பாசியின் வேர்போலே அழுக்கோடே குறைந்த தையலை உடைய துணிகளைப் போக்கி தூயனவாகிய திரள முடிந்த முடிகளைக் கரையிலே உடைய பட்டாகிய உடைகளைத் தந்து பெறுதற்கரிய பொற்கலத்தில் விரும்பினபடியே உண்பாய்ாக என்று சொல்லி குங்குமப்பூ மணக்கின்ற தனி கடுமையால் சிறிது அமையும் என்று கைகவித் தற்குக் காரணமான கள் தெளிவை மேன்மேலே வார்த்துத் தரத்தர நாள்தோறும் நாள்தோறும் பருகி நெருப்புக் கொழுந்து விட்டாற் போன்ற ஒருவன் செய்ததன்றித் தனக்கு என இதழ் இல்லாத பொற்றாமரையை கடை குழன்ற கரிய மயிரிலே பொலிவு பெறச் சூட்டி நூலால் கட்டாத நுண்ணிமயையும் பிணக்கத்தையும் உடைய பொன்னரி மாலையை வெள்ளிதாகிய ஒளியை உடைய முத்தத்தோடே பாடினி சூட யானைக் கொம்பாற் செய்தி தாமரை மொட்டையுடைய உயர்ந்த தேரிலே சாதிலிங்கம் ஊட்டின் தலையாட்டம் பொங்கக் கழுத்தின் மயிர் அசைய பாலை ஒத்த நிறத்தினை உடைய குதிரைகள் நான்கினச் சேரப்பூட்டி தான் காலாலே ஏழடி பின்னே வந்து செலுத்துதற்கு இனிதாகிய செலவு முடுக்கும் சோலை கடு விசைக்கு இவர் ஆற்றார் என்று கருதிப் போக்க இங்ஙனம் ஏறென்று ஏறவிட்டு என யாழ்களின் வீறுபெற்ற யாழ்ப் பாணர்க்குக் கொடுக்கும் முறைமைகளை நினக்குத் தந்து விட்டு நீரை எப்பொழுதும் தன்னிடத்தே உடையதாகிய தண்ணிய மருத நிலம் சூழ்ந்த அசையாத குடியிருப்பினை உடைய நன்றான பல ஊர்களையுடைய நாடுகளுடனே பறையை எல்லார்க்கும் அச்சத்தைச் சாற்றுதற்கு அடிப்பதற்குக் காரணமாகியவையும் பருத்த பெரிய வளைவினையுடைய கைகளையும் அச்சம் தோன்றும் ஓட்டத்தினையும் கோபத்தினையும் உடையனவுமாகிய பல யானைகளைத் தருவதில் நிலைபெறுதலில் ஒழிவிலனாக இருப்பான்.
வருதலிடத்துப் பெற்ற பொருள்களைப் பிறர்க்கும் பிறர்க்குக் கொடுத்து விரைவில் அவனிடத்தினின்றும் போகின்ற போக்கைத் தீர்மானிப்பீராயின் அது பொறாமல் பலகாலும் வெறுத்து செல்வம் யாக்கை முதலியன நிலை நில்லாத உலகத்துப் புகழைச் சீர்தூக்கிப் பார்த்து இங்ஙனம் போகெனக் கூறி நும்மை விரைவில் விடுவானல்லன்.